מאיר אליהו

מאיר אליהו הוא קצין בדרגת תת-ניצב במשטרת ישראל המכהן כמפקד המשמר הלאומי הישראלי.

ביוגרפיה
אליהו שירת כקצין במג"ב צפון. ב-12 בינואר 2003 ניהל מרדף אחר חוליית מחבלים שחדרה ליישוב גדיש ורצחה את סייר הביטחון של מועצה אזורית גלבוע. על פועלו עוטר יחד עם עמוס יעקב, קובי שבתאי ואופיר סולימאן בעיטור האומץ.

שימש מפקד יחידת ספיר של מג"ב, מפקד יחידת אלון ושחר 101 במג"ב צפון, ראש ענף מבצעים במטה משמר הגבול ודובר מג"ב צפון. ב-2008 זכה לשבחים מוועדת הבדיקה לבדיקת אירועי המהומות בפקיעין שהתרחשו ב-2007, על גילוי אומץ לב ודבקות במטרה וסיכון חייו. ב-2017 מונה למפקדה הראשון של החטיבה הטקטית של משמר הגבול. ביולי 2020 מונה למפקד מג"ב עוטף ירושלים.

באפריל 2021 מונה למפקד מג"ב ירושלים. לאחר הקמת המשמר הלאומי הישראלי ב-2022 מונה למפקדו הראשון.

אליהו נשוי ואב לארבעה. תושב שדי תרומות.

הערות שוליים

שוטרי משמר הגבול
תתי-ניצבים במשטרת ישראל
שוטרים שעוטרו בעיטור האומץ
אנשי המושב
ישראלים שנולדו במאה ה-20